{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog pravilnika o provedbi intervencija 77.01. Potpora za sudjelovanje poljoprivrednika u sustavima kvalitete i 77.02. Potpora za aktivnosti informiranja i promoviranja koje provode skupine proizvođača na unutarnjem tržištu iz Strateškog plana Zajedničke poljoprivredne politike Republike Hrvatske 2023. - 2027."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"DUŠKO RAIČEVIĆ","PRAVILNIK,\nČlanak 3.","Poštovani, \n\nkako je navedeno u čl. 2 Uredbe br. 1151/2012, „skupina” znači svako udruženje, bez obzira na njihov pravni\noblik, sastavljeno uglavnom od proizvođača ili prerađivača istog proizvoda. Navedena definicija i uvjet prihvatljivosti isključuju kratke opskrbne lance s jednim posrednikom iz ovog i, vjerojatno, mnogih drugih natječaja odnosno intervencija. \n\nNa području Osijeka smo pokrenuli kratki opskrbni lanac koji okuplja više od 100 proizvođača i prerađivača, u okviru kojeg djelujemo kao posrednik za logistiku i distribuciju odnosno dostavu na kućnu adresu krajnjim kupcima. Registrirani smo kao j.d.o.o. u djelatnosti računalnog programiranja te smo se s vremenom odlučili specijalizirati za digitalizaciju kratkih opskrbnih lanaca. Upravljanje vlastitim kratkim opskrbnim lancem nas je dosad već obogatilo u pogledu jedinstvene ekspertize i iskustva. Međutim, kao j.d.o.o., iako smo glavni akter u lancu s više od 100 proizvođača i više od 800 kupaca, nismo upisani u Upisnik poljoprivrednika jer nismo poljoprivrednici. No znači li to da posao koji smo dosad obavljali ili obavljamo ne vrijedi ništa ili da nismo stručni u tom što radimo?  S obzirom na to da smo primarno u IT sektoru, surađujemo s još dva kratka opskrbna lanca na području Hrvatske, koji funkcioniraju zahvaljujući našoj tehnološkoj platformi. S obzirom na to iskustvo i na činjenicu da su kratki opskrbni lanci prepoznati kao ključan aspekt održive transformacije prehrambenog sustava, zanima nas kako je moguće da kratki opskrbni lanac ne ulazi u kategoriju \"skupine\" proizvođača? Želimo Vam skrenuti pozornost na mogućnost dozvoljavanja prisutnosti jednog posrednika po \"skupini\" proizvođača, pod uvjetom da taj subjekt može dokazati kako se bavi djelatnostima povezanim s poljoprivrednicima ili kratkim opsrbnim lancima. Uvažavanje ovog prijedloga bi učinilo intervencije ovog tipa fleksibilnijima i aktualnijima među poljoprivrednicima - bilo proizvođačima ili prerađivačima - koji trenutno nisu angažirati i/ili pružaju otpor prema udruživanju, budući da bi sve potrebno obavljao posrednički subjekt, kao što smo mi u našem slučaju.","Primljeno na znanje","Ovim Pravilnikom propisuje se provedba intervencija 77.01. „Potpora za sudjelovanje poljoprivrednika u sustavima kvalitete“ i 77.02. „Potpora za aktivnosti informiranja i promoviranja koje provode skupine proizvođača na unutarnjem tržištu“.\nPotpora koju mogu ostvariti članovi operativne skupine koji će uspostaviti kratak lanac opskrbe bit će propisana Pravilnikom o provedbi intervencije 77.03. „Potpora za EIP operativne skupine“ i 77.04. „Potpora za kratke lance opskrbe i lokalna tržišta“.\nDetaljnije informacije o ovim intervencijama možete naći na mrežnoj stranici https://ruralnirazvoj.hr/program/ i https://ruralnirazvoj.hr/intervencije/\nInformacije o planiranim natječajima za intervencije iz Strateškog plana možete naći na mrežnoj stranici Programa ruralnog razvoja https://ruralnirazvoj.hr/plan-objave-natjecaja/"]